Neytendastofa hefur tekið ákvörðun að Neytendalán ehf. rekstraraðili smálánafyrirtækjanna 1909 , Múla og Hraðpeningar skuli greiða 250.000 krónur í dagsektir . Ástæðan er sú að fyrirtækin eru að krefja neytendur um kostnað sem er umfram lögbundið hámark , en málið snýr að útreikningi árlegrar hlutfallstölu kostnaðar en Neytendastofa segir að félagið hafi ekki farið að skýru ákvæði laga og banni Neytendastofu . Fyrirtækið hefur 14 daga til að fara að ákvörðun Neytendastofu áður en sektirnar byrja að leggjast á , en innan sama tíma þarf félagið að kæra ákvörðunina til áfrýjunarnefndar ef það kýs að gera svo .